П Р О Т О К О Л   № 2
от заседание на комисия “Бюджет и финанси”,
проведено на 23 януари 2019 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
							Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Евгения Кънева – и.д. началник отдел „ОП“.

1. ОТНОСНО: Утвърждаване бюджета на съдебната власт за 2019 г. и бюджетите на органите на съдебната власт за 2019 г.
Включена в обявения дневен ред за заседанието на Пленума на ВСС на 24.01.2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
На основание чл. 2, ал. 7 от Закона за държавния бюджет на Република България за 2019 г.
1. УТВЪРЖДАВА бюджета на съдебната власт за 2019 г., както следва:
I. ПО ПРИХОДИТЕ                                                             ….
В т.ч.
Приходи от съдебни такси                                                 ….
Приходи и доходи от собственост                                        ….
Глоби, санкции и наказателни лихви                                    ….
Други приходи                                                                         ….
II. ПО РАЗХОДИТЕ                                                            …. 
В т.ч.
Текущи разходи 	                                                       ….
Капиталови разходи                                                             ….
Резерв за непредвидени и неотложни разходи                      ….
III. БЮДЖЕТНИ ВЗАИМООТНОШЕНИЯ (ТРАНСФЕРИ) ….
2. УТВЪРЖДАВА бюджетите на органите на съдебната власт за 2019 г., съгласно приложения № 1, 2 и 3, които са неразделна част от решението.
Утвърдените бюджети на органите на съдебната власт да се представят в Министерския съвет, Сметната палата и Министерство на финансите при спазване на определения срок в чл. 2, ал. 7 от ЗДБРБ за  2019 г.
3. Приема за сведения Приложение №№ 4, 5, 6 и 7 за заложени суми по бюджетите на органи на съдебната власт за 2019 г. във връзка с обезщетения по КТ и ЗСВ, заложени средства за заплати, осигурителни вноски и облекло по бюджетите на органите на съдебната власт за 2019 г. за младши съдии, чието обучение приключва на 01.07.2019 г., заложени средства за разкрити щатни бройки за  длъжност „Връзки с обществеността“ и заложени средства във връзка с решения на Пленума на ВСС и комисия „Бюджет и финанси“.

2. ОТНОСНО: Указания за изпълнението на бюджета на съдебната власт за 2019 г.
Включена в обявения дневен ред за заседанието на Пленума на ВСС на 24.01.2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2019 г., съгласно приложението, неразделна част от решението. Същите да бъдат изпратени на служебните страници до органите на съдебната власт.

3. ОТНОСНО: Информация за изпълнението на бюджета на съдебната власт към 31.12.2018 г.
Включена в обявения дневен ред за заседанието на Пленума на ВСС на 24.01.2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ПРИЕМА информацията за изпълнението на бюджета на съдебната власт към 31.12.2018 г.
2. Информацията за изпълнението на бюджета на съдебната власт към 31.12.2018 г. да се публикува на Интернет страницата на ВСС.

Разни.

4. ОТНОСНО: Създаване на централизиран фонд СБКО за подпомагане на магистрати и съдебни служители през 2019 г.
Включена в обявения дневен ред за заседанието на Пленума на ВСС на 24.01.2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	СЪЗДАВА централизиран фонд СБКО за отпускане на помощи на магистрати и съдебни служители през 2019 г.
2.	Източник за набиране на средствата в централизирания фонд СБКО са отчисленията в размер на 0,1 % от средствата за СБКО, начислявани върху средствата за основна заплата в органите на съдебната власт, дали съгласието си за създаването на фонда с протокол от проведено общо събрание.
3.	От средствата на централизирания фонд СБКО могат да се подпомагат само магистрати и съдебни служители от органите на съдебната власт, дали съгласието си за създаване на фонда и представили протокол от проведеното общо събрание в срок до 11.02.2019 г.

5. ОТНОСНО: Проект на Правила за формиране и използване на средствата по централизирания фонд СБКО за подпомагане на магистрати и съдебни служители в органите на съдебната власт.

Комисия „Бюджет и финанси”
Р Е Ш И :

Проектът на Правилата за формиране и използване на средствата по централизирания фонд СБКО за подпомагане на магистрати и съдебни служители в органите на съдебната власт да се изпрати до органите на съдебната власт за обсъждане и одобряване от общите им събрания, в срок до 11.02.2019 г.

6. ОТНОСНО: Провизиране на несъбраните вземания към 31.12.2018 г. от ЧСИ и ДСИ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ вземанията на органите на съдебната власт по издадени от тях съдебни актове за периода 2016-2018 г. и възложени за събиране от Камарата на частните съдебни изпълнители, Националната агенция по приходите и държавните съдебни изпълнители да бъдат провизирани с най-ниския процент (20%), съгласно раздел VIII „Провизии и начислени разходи“ т. 8.9. от Единната счетоводна политика на съдебната власт и отразени в баланса на съдебната система за 2018 г. 

7. ОТНОСНО: Предложение от председателя на Върховен касационен съд за безвъзмездно прехвърляне на активи в рамките на органите на съдебната власт.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ, на основание чл. 390, ал. 2 от Закона за съдебната власт, Върховен касационен съд да предостави безвъзмездно за управление движими вещи /3 броя килими/ на Прокуратура на Република България.
2. ВЪЗЛАГА на Елисавета Илиева – Н-к отдел „Счетоводство и методология“, той и главен счетоводител на Висшия съдебен съвет да уведоми органите на съдебната власт за отпадналата необходимост от председателско бюро в добро състояние, собственост на Върховен касационен съд.
3. Исканията да бъдат изпращани към председателя на Върховен касационен съд.

8. ОТНОСНО: Плащане на наем за част от недвижим имот за Районна прокуратура гр. Балчик и Районен съд гр. Балчик по фактура на ЕТ „Васил Григоров“.

Комисия „Бюджет и финанси”
Р Е Ш И :

ДАВА СЪГЛАСИЕ да бъде платена фактура № 1724/03.01.2019 г. на ЕТ „Васил Григоров“, на стойност …. за наем на част от недвижим имот, находящ се в гр. Балчик, ул. „Стара планина“ № 2 за месец януари 2019 г., за нуждите на Районна прокуратура и Районен съд гр. Балчик. 

9. ОТНОСНО: Организиране и провеждане на процедура на договаряне без предварително обявление за възлагане на обществена поръчка по реда на чл.79, ал.1, т.3, б. в) от ЗОП с предмет:  „Абонаментно обслужване, техническа поддръжка и периодична актуализация на счетоводна програма „Бизнес процесор - WEB версия счетоводство” за нуждите на органите на съдебната власт - Централно управление и 332 поделения”.
Включена в обявения дневен ред за заседанието на Пленума на ВСС на 24.01.2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ВЪЗЛАГА на представляващия Висшия съдебен съвет да организира и проведе процедура на договаряне без обявление по реда на чл. 79, ал. 1, т. 3, б. „в“ от ЗОП по втори вариант, с предмет: „Абонаментно обслужване, техническа поддръжка и периодична актуализация на счетоводна програма „Бизнес процесор - WEB версия счетоводство” за нуждите на органите на съдебната власт - Централно управление и 332 поделения”, както и да сключи договор с „Диуеър“ ЕООД, на стойност в размер на ….. без ДДС, за срок от 2 (две) години или да прекрати процедурата.
10. ОТНОСНО: Извършване на извънгаранционна поддръжка на Централизираната система за случайно разпределение на делата.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ВЪЗЛАГА на представляващия Висшия съдебен съвет да подпише със „Смарт Системс 2010“ ЕООД договор за предоставяне на извънгаранционна поддръжка на Централизираната система за случайно разпределение на делата, използвана в съдилищата, на стойност до …. без ДДС за срок от 12 (дванадесет) месеца.  

11. ОТНОСНО: Становище относно реда за възлагане на доставка на електроенергия, в случай че бъде монтиран самостоятелен електромер и бъде открита партида на ВСС.

Комисия „Бюджет и финанси”
Р Е Ш И :

1. УКАЗВА на НИП да организира и проведе обществена/и поръчка/и за достъп, пренос и доставка на електроенергия за нуждите на НИП и ВСС.
2. ИЗПРАЩА на комисия „Управление на собствеността“ доклад № ВСС – 12929/10.01.2019 г. на дирекция „Управление на собствеността“ по компетентност, с оглед вземане на решение за предприемане на действия по монтиране на самостоятелен електромер и откриване на отделна партида на ВСС, след преценка за целесъобразност.
3. Да бъде уведомен НИП за настоящото решение, като се изпрати писмо съгласно приложения проект с приложено извлечение от настоящия протокол.

12. ОТНОСНО: Освобождаване на представената по Борсов договор № 1938/12.05.2015 г. парична гаранция за изпълнение на договор.

Комисия „Бюджет и финанси”
Р Е Ш И :

ДАВА СЪГЛАСИЕ паричната гаранция за изпълнение по Борсов договор № 1938/12.05.2015 г. в размер на …. да бъде освободена и да се възстанови на изпълнителя „БЕНТ ОЙЛ“ АД по посочената от него банкова сметка –„ИНТЕРНЕШЪНЪЛ АСЕТ БАНК“ АД, IBAN: BG36IABG80981002333300.  

13. ОТНОСНО: Освобождаване на гаранция за изпълнение на договор № 10928/31.08.2018 г. сключен между ВСС и „Еуратек Ауто“ ООД.

Комисия „Бюджет и финанси”
Р Е Ш И :

ДАВА СЪГЛАСИЕ гаранцията за изпълнение на договор № 10928/31.08.2018 г. сключен между ВСС и „Еуратек Ауто“ ООД в размер на ….. да бъде освободена, чрез връщане от отдел „ОП“ на оригинала на представената банкова гаранция на представител на изпълнителя.

14. ОТНОСНО: Проект на решение относно поощряване на магистрати на основание чл. 303, ал. 3, т. 1 от ЗСВ.
Извлечение от протокол № 1/15.01.2019 г. от заседание на КАК към СК на ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. В рамките на утвърдения неразпределен резерв по § 01-00 „Заплати и възнаграждения за персонала, нает по трудови и служебни правоотношения“ по бюджета на съдебната власт за 2019 г. утвърждава средства в общ размер на …., в т.ч. по …. за нуждите на Съдийска колегия и Прокурорска колегия, с цел осигуряване на суми за поощрения на магистрати във връзка с чл. 303, ал. 3 и чл. 304 от Закона за съдебната власт.
2. Размерът на наградите се определя с решения на колегиите и се прави предложение до Пленума на ВСС, чрез комисия „Бюджет и финанси“ за корекция на бюджета на съответния орган на съдебната власт.

15. ОТНОСНО: Предложение за съгласуване на актуализирано поименно разпределение на разходите по § 51-00 „Основен ремонт на ДМА“ на органите на съдебната власт към 31.12.2018 г.
Извлечение от протокол № 01/16.01.2019 г. от заседание на КУС.

Комисия „Бюджет и финанси”
Р Е Ш И :

1. СЪГЛАСУВА общия размер на годишна задача към 31.12.2018 г. в размер на …. в представеното актуализирано поименно разпределение на разходите § 51-00 „Основен ремонт на ДМА“ по бюджета на съдебната власт към 31.12.2018 г.
2. Изпраща решението по т. 1 на комисия „Управление на собствеността“, по компетентност.

16. ОТНОСНО: Съгласуване на разход за общ анализ на цената на всички основни пера с обосновка на необходимите разходи за извършване на СМР и доставка на необходимото оборудване /обем и вид на работата на основните дейности и техните поддейности/ за изпълнение на обществена поръчка с предмет: “Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура”.
Извлечение от протокол № 02/17.01.2019 г. от заседание на КУС.

Комисия „Бюджет и финанси”
Р Е Ш И :

1. СЪГЛАСУВА извършването на разход в размер на …. без ДДС за възлагането на услуга за общ анализ на цената на всички основни пера с обосновка на необходимите разходи за извършване на СМР и доставка на необходимото оборудване /обем и вид на работата на основните дейности и техните поддейности/ за нуждите на ВСС, за изпълнение на обществена поръчка с предмет: “Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура”.
2. Изпраща решението по т. 1 на комисия „Управление на собствеността”, по компетентност.

17. ОТНОСНО: Сключване на договор с фирма „ГЕОС“ ЕООД за наем на имот, находящ се в гр. Разлог. 
Извлечение от протокол № 01/16.01.2019 г. от заседание на КУС.

Комисия „Бюджет и финанси”
Р Е Ш И :

1. СЪГЛАСУВА разход в размер на … с ДДС месечна наемна цена, във връзка със сключване на договор за наем, за срок от 5 /пет/ години с фирма „ГЕОС“ ЕООД, за имот в гр. Разлог, за нуждите на Районна прокуратура гр. Разлог.
2. Изпраща решението по т. 1 на комисия „Управление на собствеността”.

18. ОТНОСНО: Искане от административния ръководител на Районен съд гр. Костинброд за даване на съгласие за сключване на граждански договор за длъжността „огняр, изпратено от КСА.

Комисия „Бюджет и финанси”
Р Е Ш И :

ОТТЕГЛЯ т. 18 от дневния ред.

19. ОТНОСНО: Становище на дирекция „Бюджет и финанси“ във връзка с решение на КСА – СК по протокол № 16/27.11.2018 г. за разкриване на три щ.бр. за съдебни служители в Административен съд гр. Пловдив, за длъжностите „съдебен деловодител“, „съдебен секретар“ и „системен администратор“.

Комисия „Бюджет и финанси”
Р Е Ш И :

При решение на Съдийската колегия на ВСС за разкриване на 1 /една/ щатна бройка за длъжността „съдебен деловодител“, 1 /една/ щатна бройка за длъжността „съдебен секретар“ и 1 /една/ щатна бройка за длъжността „системен администратор“ в Административен съд гр. Пловдив, да се уведоми дирекция „Бюджет и финанси“ за включването им в разчетите за бюджета за 2019 г.

20. ОТНОСНО: Становище на дирекция „Бюджет и финанси“ във връзка с решение на КСА – СК по протокол № 16/27.11.2018 г. за разкриване на две щ.бр. за съдебни служители в Специализиран наказателен съд, за длъжностите „съдебен деловодител“ и „съдебен секретар“.

Комисия „Бюджет и финанси”
Р Е Ш И :

При решение на Съдийската колегия на ВСС за разкриване на 1 /една/ щатна бройка за длъжността „съдебен секретар“ и 1 /една/ щатна бройка за длъжността „съдебен деловодител“ в Специализирания наказателен съд, да се уведоми дирекция „Бюджет и финанси“ за включването им в разчетите за бюджета за 2019 г.

21. ОТНОСНО: Писмо от председателя на Районен съд гр. Варна във връзка с извършена проверка от Дирекция „Инспекция по труда“, за становище.

Комисия „Бюджет и финанси”
Р Е Ш И :

ВЪЗЛАГА чрез главния секретар на ВСС на дирекция „Правна“ изготвянето на становище за следващото заседание на комисията и проект на писмо-отговор до председателя на Районен съд гр. Варна с копие до Дирекция „Инспекция по труда“.

ДОПЪЛНИТЕЛНИ ТОЧКИ:

22. ОТНОСНО: Покана за участие в трета среща на екипа по проект „Обществено доверие и имидж на правосъдието“ на Европейската мрежа на съдебните съвети, която ще се проведе на 4 и 5 февруари 2019 г. в гр. Брюксел, Белгия.
Извлечение от протокол № 02/21.01.2019 г. от заседание на КПИВ.

Комисия „Бюджет и финанси”
Р Е Ш И :

1. ДАВА СЪГЛАСИЕ да бъдат командировани за участие в третата среща на екипа по проект „Обществено доверие и имидж на правосъдието“ на Европейската мрежа на съдебните съвети, за периода 3 - 6 февруари 2019 г. в гр. Брюксел, Белгия, следните лица:
1.1. Олга Керелска - член на Висшия съдебен съвет;
1.2. Калина Чапкънова - член на Висшия съдебен съвет;
1.3. Саша Николова - преводач от и на английски език.
2. Пътните разходи, разходите за нощувки по фактически размер, разходите за дневни пари, разходите за медицински застраховки на командированите лица, както и разхода за хонорар на преводача са за сметка на Висшия съдебен съвет.

23. ОТНОСНО: Актуализиране на Таблица № 1 на ВСС за определяне на максималните основни месечни работни заплати на съдии, прокурори и следователи на основание чл. 218, ал. 3 от ЗСВ, считано от 01.03.2019 г., свързано с увеличение възнагражденията за ранг.
  
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА Таблица № 1 на ВСС за определяне на максималните основни месечни работни заплати на съдии, прокурори и следователи в сила от 01.03.2019 г., като увеличава ранг I, II, и III с по …..

24. ОТНОСНО: Включване на допълнителни точки към обявения дневен ред за заседанието на Пленума на ВСС на 24.01.2019 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 24.01.2019 г.

1. Проект на решение относно поощряване на магистрати на основание чл. 303, ал. 3, т. 1 от ЗСВ.

25. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 24.01.2019 г. да бъдат включени следните проекти на решения:

1. Разни.

1.1. Провизиране на несъбраните вземания към 31.12.2018 г. от ЧСИ и ДСИ.

1.2. Предложение от председателя на Върховен касационен съд за безвъзмездно прехвърляне на активи в рамките на органите на съдебната власт.

1.3. Извършване на извънгаранционна поддръжка на Централизираната система за случайно разпределение на делата.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ